钦定古今图书集成/历象汇编/庶征典/第158卷 > 《管窥辑要》 > 北魏
## 钦定古今图书集成/历象汇编/庶征典/第158卷 > 《管窥辑要》 > 北魏

### 太宗泰常四年祭白登庙有车骑声

按《魏书太宗本纪》，不载。　按《礼志》，四年八月，帝尝于
白登庙，将荐熟，有神异焉。太庙博士许锺上言曰：“臣
闻圣人能飨帝，孝子能飨亲。伏惟陛下孝诚之至，通
于神明。近尝于太祖庙有车骑声从北门入，殷殷轞
轞，震动门阙，执事者无不肃怀，斯乃国祚永隆之兆。
宜告天下，使知圣德之深远。”

### 世祖太延四年有声如鼓

按《魏书世祖本纪》。不载。　按《灵征志》。“太延四年十月
辛酉。有声如大鼓。西北行。”

### 显祖皇兴元年七月东北无云而雷

按《魏书显祖本纪》。不载。　“按《灵征志》”云云。

皇兴二年七月，东北有声如雷。

按《魏书显祖本纪》。不载。　“按《灵征志》”云云。

### 世宗延昌二年有声如雷

按《魏书世宗本纪》，不载。　按《灵征志》，“延昌元年二月
己酉，有声起东北，南引，殷殷如雷，二声而止。”